alexandrainst/scandi-wiki huggingface dataset:
Ole Ueland

Ole Ueland (født 15. juli 1983) er en norsk politiker (H) som fra 2019 er leder i Høyres gruppe i Rogaland fylkesting og medlem av fylkesutvalget. Han var ordfører i Sola kommune fra 2011 til 2019.

Han meldte seg inn i Høyre som 15-åring, og ble formann i Sola Unge Høyre i 1999 og leder i Sola Høyre i 2001. Han var ansatt som fylkessekretær (ungdomssekretær) i Rogaland Unge Høyre 2002–2003, valgkampsekretær i Rogaland Høyre og politisk rådgiver for Stavangers ordfører Leif Johan Sevland 2005–2007.

Ueland ble første gang valgt inn i Sola kommunestyre i 2003, og ble medlem av formannskapet i 2007. Han var styreleder i det kommunale foretaket Sola kulturhus 2004–2005. I 2011 ble Ueland valgt til ordfører i Sola gjennom et samarbeid med Kristelig Folkeparti og Venstre, og ble således blant landets yngste ordførere. Han var leder i Rogaland Høyre 2010–2012.

Ueland har studiekompetanse fra Sola videregående skole fra 2002 og bachelorgrad i medier og kommunikasjon fra Høgskolen i Oslo fra 2010, og arbeidet som kommunikasjonsrådgiver i AGR Petroleum Services 2010–2011. Han studerte også hotelledelse ved Universitetet i Stavanger 2004–2005.

Han er sønnesønn av tidligere ordfører og stortingsmann Ole Gabriel Ueland og nevø av tidligere ordfører Håkon Rege. Han nedstammer i direkte mannslinje fra stortingsmann og leder innen bondebevegelsen og venstreopposisjonen Ole Gabriel Ueland, som var hans tippoldefars farfar.

Referanser 

Ordførere i Sola
Høyre-ordførere i Rogaland
Norske kommunikasjonsfolk
Personer fra Sola kommune
Fødsler i 1983
Rogaland fylkesting
Orkanen Ioke

{{Infoboks orkan
|navn=Orkanen Ioke
|type= orkan
|år=2006
|område=WPac
|bilde=Ioke 2006-08-24 2155Z.jpg
|bildetekst=Orkanen Ioke 24. august 2006.
|Dannet=20. august 2006
|Oppløsning=6. september 2006
|10-min vinder= 105
|3-min vinder= 
|1-min vinder= 140
|vindkast= 
|lufttrykkpre=
|lufttrykk=915
|lufttrykkpost=Det laveste som er registrert i det sentrale Stillehavet.
|døde=Ingen
|skadde=
|skader=
|kostnad=95 millioner dollar (2010 USD)
|områder_rammet= Johnston Atoll, 
Wake Island, 
Minamitorishima og 
sørlige  Alaska
|Orkansesong= Orkansesongen for Stillehavet 2006 
Tyfonsesongen for Stillehavet 2006}}
Orkanen Ioke (også tyfonen Ioke, internasjonal betegnelse 0612, også kalt super-tyfonen Ioke''') var den sterkeste orkanen noen gang registrert i det sentrale Stillehav. Orkanen var ekstremt kraftig, satte flere rekorder og varte særdeles lenge. Ioke nådde status som både kategori 5-orkan og kategori 5-tyfon. 

Ioke rammet ingen permanent befolkede områder i de sentrale og vestlige delene av Stillehavet som en orkan eller tyfon, men den passerte over Johnston Atoll som en kategori 2-orkan og nær Wake Island som en kategori-4 tyfon. Til tross for orkanens styrke led Wake Island bare moderate skader etter besøket av Ioke.
Derimot førte ekstratropiske rester av Ioke til en kraftig storm langs Alaska-kysten, noe som blant annet gikk utover strendene der.

Eksterne lenker
 Arkiv hos CPHC om orkanen Ioke. (engelsk)''

Ioke
Ioke
Ioke
Ioke
Terje Sporsem

Terje Sporsem (født 17. mai 1976) er en norsk komiker fra Ålesund, bosatt på Kolbotn. Sporsem debuterte som standupkomiker på utestedet Christian Kvart i Oslo i 1996.

TV-produksjoner 
I 2003 og 2004 ble han kjent for et større publikum da han var med på å lage den Jackass-inspirerte humorserien Judas, som gikk på TVNorge. Han har siden vært programleder for Grip mikrofonen, Skaperen, Zebra Grand Prix, Amatørenes aften og Artistgalla, vært deltaker i Skal vi danse og lagkaptein i panelprogrammet 9 av 10 nordmenn. I 2012 var Sporsem én av tre programledere i P4s radiofrokost. 

Sporsem har stemmen til karakteren Mel i filmen Kjæledyrenes hemmelige liv som hadde premiere i juni 2016. 

Den 2. juni 2018 deltok Sporsem i nostalgi-spørreprogrammet Tidsbonanza på NRK1 hvor han sammen med lagkamerat Maria Stavang vant dagens konkurranse.

Sporsem vant Masterchef Norge i 2014 og Camp Kulinaris i 2019. i kjølvannet av disse seierne har han vært å se som dommer i flere matprogrammer, blant annet Truls à la Hellstrøm i 2019. Terje kom på andre plass i Farmen kjendis i 2021 Etter oppholdet på Farmen var Terje Sporsem programleder for det direktesendte programmet Sommerfest fra Telemark, sammen med Katarina Flatland. 

I 2021 er Sporsem aktuell i NRK TV med sitt eget stand-up show fra 2017, Religion.

Sceneoppsetninger 
Terje Sporsem har satt opp tre soloforestillinger: Mitt liv som Terje (2007), Krig (2012) og Religion (2017). Regissør for alle tre forestillingene var Per-Olav Sørensen. Sporsem ble nominert til Beste Standup under Komiprisen på NRK for alle showene, og ble tildelt stå-opp prisen i 2007 i forbindelsen med Mitt liv som Terje.

2021 har feirer Terje Sporsem 25 år som komiker med premieren på det nye soloshowet Absolute norsk som har premiere i hjembyen hans, Ålesund. 

Sporsem har dessuten medvirket i oppsetninger som 100 år i rødt, hvitt og blått med blant annet Steinar Albrigtsen, Lisa Tønne, Heidi Gjermundsen Broch og Gustav Nilsen, Vi 3 er ikke Romeo og Julie, Sommerlatter og Grand Prix-musikalen Lykken er.

Sporsem har jobbet en del sammen med Ørjan Burøe. Sammen har de blant annet satt opp forestillingene «Tro håp og kjærringer» (Tjøme 2002) og «Nesten kjent fra tv» (Kragerø 2004).

Management 
Sporsem er representert av humorbyrået Feelgood&iStage, der han også er en av medeierne. Firmaet er en sammenslåing av iStage Entertainment AS som Sporsem startet opp sammen med blant andre Nils-Ingar Aadne og Dag Sørås i 2014 og Feelgood Scene Film og TVs produksjonsselskap for live underholdning, Feelgood Scene.

Han er gift med Katrine Myrenget, datter av tidligere -spiller Kjell Myrenget, som han fridde til på direkten på P4 i oktober 2006.

Referanser

Eksterne lenker 
 
 

Norske komikere
Skal vi danse-deltakere
Personer fra Ålesund kommune
Fødsler i 1976
Norske standupkomikere
Farmen-deltakere
Robert Blake (skuespiller)

Robert Blake (født Michael James Vincenzo Gubitosi 18. september 1933 i Nutley i New Jersey) er en amerikansk skuespiller, mest kjent for rollen som Tony Baretta i TV-serien Baretta (1975–1978). Han mottok både Emmy-prisen og Golden Globe for beste mannlige hovedrolle i dramaserie i 1975 for rollen som Tony Baretta.

Liv og virke

Bakgrunn 
Robert Blakes egentlige navn er Michael James Vincenzo Gubitosi, og var født i en amerikansk-italiensk familie. Sammen med sin bror og søster reiste han i 1936 rundt som underholdningstroppen «The Three Little Hillbillies». I 1939 gjorde Blake sin debut (under navnet Bobby Blake) i spillefilmen Bridal Suite.

Skuespiller 
Blakes store gjennombrudd kom da han begynte i Rakkerungene samme år. Han medvirket i en hele 40 kortfilmer i perioden 1939-1945 i rollen som Mickey. Senere var han med i hele 23 filmer om westernhelten Red Ryder, der han spilte Ryders hjelpende hånd og kamerat Little Beaver.

Utover 1950-tallet spilte Blake i en rekke storfilmer, mens som oftest kun i biroller. Etter å ha spilt Simon i Jesus-eposet The Greatest Story Ever Told (1965) fikk han sitt livs rolle i filmen I Kaldt Blod (1967), basert på Truman Capotes bok.

I 1975 fikk Blake rollen som Tony Baretta i TV-serien Baretta, en rolle han ble superkjendis av. Serien gikk i tre år.

Blake fortsatte sin karriere i både fjernsyn og film gjennom 1980-tallet, og spilte blant annet Jimmy Hoffa i miniserien Blood Feud (1983). På 1990-tallet spilte han to minneverdige skurkeroller: først i actionfilmen Money Train (1995), deretter i kultregissør David Lynchs Lost Highway (1997).

Blake var fra 1961 til 1983 gift med skuespillerinnen Sondra Kerr Blake. Sammen fikk de to barn. Hun deltok i to episoder av Baretta. 

I 2000 giftet Blake seg med Bonnie Lee Bakley (dette var hennes 10. ekteskap). Knapt et halvt år etter bryllupet ble Bakley funnet drept i bilen sin. Blake ble arrestert, mistenkt for mordet, men i 2005 funnet uskyldig i retten. Til tross for dette ble han og Bakleys eneste barn sammen adoptert av Blakes eldste datter, fordi hun ikke lenger følte hun kunne stole på sin far.

Referanser

Eksterne lenker 
 
 

Skuespillere fra USA
Emmy-vinnere
Personer fra Essex County i New Jersey
Fødsler i 1933
Mottakere av Golden Boot Awards
Bic Runga

Briolette Kah Bic Runga (født 17. januar 1976 i Christchurch) er en sanger og låtskriver fra New Zealand. Runga gikk inn på førsteplass på newzealandske hitlister allerede med sin første single, og har siden kommet til å bli en av New Zealands mestselgende artister gjennom tidene. Hun har også gjort suksess i Australia, Irland og til en viss grad i resten av Storbritannia.

Når det gjelder uttalen av navnet «Bic», har hun sagt følgende: «Du uttaler det Bec heller enn Bic. Det er kinesisk; det er en underlig vokallyd som ikke ser ut til å kunne oversettes i Australia. Det betyr jadens farge, som jeg går ut i fra bare er grønn.»

Både Elton John og Led Zeppelins Jimmy Page sies å være blant Bic Rungas fanskare.

Runga ble i 2006 gjort til medlem av den newzealandske ordenen New Zealand Order of Merit.

Biografi og musikalsk karriere 
Runga ble født i Christchurch. Hennes mor, Sophia Tang, kinesisk malaysier og sanger i Malaysia da hun møtte Joseph Runga, maorier og soldat på permisjon fra krigen i Vietnam. De flyttet til New Zealand for å leve sammen.

Runga vokste opp i Hornby, et bostadsområde vest i Christchurch, i en musikalsk familie. Allerede fra fireårsalderen begynte hun å spille inn sanger sammen med sine søstre Boh og Pearl. Rungas eldre søster Boh er i dag vokalist i rockebandet Stellar* mens Pearl er innspillingsmusiker.

Runga lærte seg å spille trommer da hun var elleve år, og gitar da hun var fjorten. På omtrent samme tid lærte seg også å spille piano. Hun gikk på den videregående skolen Cashmere High School og ble i ulike skolegrupper og framførte sammen med lokale jazzgrupper mens hun ennå var i tenårene.

Første utgivelser 
Runga og Kelly Horgan ble i 1993 med i Smokefreerockquest, en årlig musikkonkurranse for unge musikere, i Christchurch under navnet «Love Soup». De vant en tredjeplass og platekontrakt med plateselskapet Pagan Records. Med støtte fra et statlig stipend innspilte Runga en EP, Drive, i Wellington. Hun var misfornøyd med den retningen som hennes musikk hadde tatt og flyttet til Auckland i 1994. Her benyttet et år med å skrive musikk og spille.

I 1995 sendte hun en ny demo av Drive til plateselskapet Sony Music. Det signerte henne i september det samme året og kjøpte opp hennes tidligere innspillinger hos Pagan Records. Sony lot henne spille inn sangen med flere instrumenter, men det var til sist demoen som ble benyttet på det kommende albumet. Det havnet på New Zealands Topp 10-liste og ga henne en pris i 1996, Silver Scroll Songwriting Award. Hennes neste utgivelse, «Bursting Through», hennes første singel fra hennes kommende album, også kalt Drive.

Referanser

Eksterne lenker 
  (engelsk)
 Myspace (engelsk)
 Bic Runga hos WikiMusicGuide (engelsk)
 Fanside (engelsk)
 

Newzealandske musikere
Newzealandske sangere
Gitarister
New Zealands fortjenstorden
Personer fra Christchurch
Fødsler i 1976
Chalmers tekniska högskola

Chalmers tekniska högskola, også kalt CTH eller bare Chalmers, er et privat teknisk universitet i Göteborg, Sverige. Universitetet  fokuserer på forskning og utdanning innen teknologi, naturvitenskap og arkitektur.

Historie
Skolen ble grunnlagt den 5. november 1829. Da het det Chalmerska Slöjde Skolan, og tanken var at barn fra fattige familier skulle gå på skolen og få en god utdanning, eller som grunderen Chalmers uttrykte det i testamentet sitt: en framdeles till inrättande bestämd Industrie Skole för fattige barn, som lärt sig läsa och skrifwa. Først i 1821, ti år etter Chalmers død, begynte planleggingen av skolen, som hadde sine første lokaler i huset Norra Larmgatan 4, ved Lilla Bommen.

Dagens Chalmers
I 2004 feiret skolen sitt 175-årsjubileum og består i dag av to campuser: Johanneberg og Lindholmen. I tillegg har Chalmers kontorer i utlandet, blant annet i Taiwan gjennom Chalmers Asia. Dette for at skolen skal stille sterkere i konkurransen mot andre skoler og fordi man vil rekruttere utenlandske studenter.

En student ved Chalmers kalles en chalmerist. En uspesifisert chalmerist kalles Emil og Emilia.

Se også
Chalmers kårhus

Eksterne lenker
 Chalmers tekniska högskola

Universiteter i Sverige
Göteborg
Trondhjems Kvinnelige Studentersangforening

Trondhjems Kvinnelige Studentersangforening (TKS) er et kvinnelig studentkor med 60-80 medlemmer, hovedsakelig rekruttert fra NTNU og andre utdanningsinstitusjoner i Trondheim.

Korets daglige virke er på og omkring Studentersamfundet i Trondhjem, hvor de hvert år første søndag i advent arrangerer den tradisjonsrike adventskonserten i Storsalen. TKS synger Promenadekonserten som åpner UKA i oddetallsår i Trondheim, sammen med Trondhjems Studentersangforening og Studentersamfundets symfoniorkester, og samarbeidet med samme aktører i 2012 på prosjektet The Music Makers. Ellers har TKS alltid minst én konsert i semesteret, synger på minst ett Samfundsmøte på lørdager i Storsalen, og opptrer på andre arrangementer i Trondheim by.

Trondhjems Kvinnelige Studentersangforening tar også på seg oppdrag fra bedrifter og lignende.

Koret har opptak hver høst uken etter immatrikuleringen, og medlemskap i TKS gir en mulighet til å søke småkorene Candiss eller Knauskoret.

Utgivelser
Drypp (CD, 1994)
Gnistregn (CD, 2000)
Englemæle (CD, 2004)

Eksterne lenker 
 

Studentersamfundet i Trondhjem
Kor i Trondheim
Fylkesvei 3182

Fylkesvei 3182 går mellom Nykirke og Sande i Horten kommune.

Frem til 2019 hadde veien betegnelsen  fylkesvei 670 (Vestfold).

Kommuner og knutepunkter

Referanser

Eksterne lenker 
 Vegvesenets vegkart 
 

Fylkesveier i Vestfold og Telemark
Veier i Horten
Fylkesvei 3010

Fylkesvei 3010 går mellom Gloppe bru og Tjølling i Larvik kommune.

Frem til 2019 hadde veien betegnelsen  fylkesvei 154 (Vestfold).

Kommuner og knutepunkter

Referanser

Eksterne lenker 
 Vegvesenets vegkart 
 

Fylkesveier i Vestfold og Telemark
Veier i Larvik
Fylkesvei 2982

Fylkesvei 2982 går mellom Saga og Vassbotn i Larvik kommune.

Frem til 2019 hadde veien betegnelsen  fylkesvei 70 (Vestfold).

Kommuner og knutepunkter

Referanser

Eksterne lenker 
 Vegvesenets vegkart 
 

Fylkesveier i Vestfold og Telemark
Veier i Larvik
Friluftslivets år

Friluftslivets år ble første gang arrangert i 1993 av FRIFO. Det var en ny markering i 2005 (FÅ05) finansiert av Miljøverndepartementet, som ga Friluftslivets fellesorganisasjon i oppdrag å gjennomføre tiltak i kommuner og fylkeskommuner: «Friluftsliv for alle – kvar dag». I 2015 blir Friluftslivets år markert på nytt (FÅ15).

Friluftslivets år 2015
Klima- og miljødepartementet står bak Friluftslivets år 2015. Miljødirektoratet er prosjektleder, mens Friluftslivets fellesorganisasjon står for daglig drift.

I Friluftlivets år 2015 vil det være et spesielt fokus på nærmiljøet, helårsfriluftsliv, fritidsfiske og kulturminner. Mottoet er: "Nå er det din tur!"

I forbindelse med Friluftslivets år 2015 blir sju historiske vandreruter åpnet.

Se også
Friluftsliv

Referanser

Eksterne lenker
 Nettsiden til Friluftslivets år 2015
 Om Friluftslivets år 2015 på nettsiden til Miljødirektoratet

Friluftsliv i Norge
Svedala kommune

Svedala kommune er en kommune i Skåne län i landskapet Skåne i Sverige. Kommunens administrasjonssenter ligger i Svedala.

Tettsteder
Svedala kommune har fem tettsteder. I tabellen oppgis antall innbyggere per 31. desember 2010.

Samferdsel 
Strekningen Malmö – Ystad på Europavei 65 går gjennom Svedala og er kommunens viktigste veiforbindelse. Parallelt med E65 går Ystadbanan som har lokaltrafikk til Lund og Simrishamn. Malmö lufthavn ligger øst i kommunen og er Sydsveriges viktigste lufthavn.

Referanser
Peter Andersson (ishockeyspiller)

Se også Peter Andersson (skuespiller).

Peter Andersson (født 19. april 1980) er en svensk ishockeyspiller. Han spiller for Comet Halden. 

Andersson har tidligere spilt for sin moderklubb Skövde, Lillehammer, Olofström, Nordic Vikings og Växjö Lakers.

Svenske ishockeyspillere
Ishockeyspillere for Lillehammer IK
Ishockeyspillere for IK Comet Halden
Eigil Nansen

Eigil Nansen (født 18. juni 1931, død 28. februar 2017) var en norsk arkitekt og menneskerettighetsforkjemper.

Liv og virke 
Eigil Nansen var sønn av Odd Nansen og Kari Hirch. Han ble født året etter at farfaren, Fridtjof Nansen, gikk bort. 

Nansen var gift med danske Lone Bastholm (f. 1934) fra 1965 til 1969. 

Nansen arbeidet særlig for flyktninger og statsløse. Han medvirket til etableringen av NOAS og dannet i samarbeid med Annette Thommessen  aksjonskomiteen «En båt for Vietnam», som engasjerte seg for de vietnamesiske båtflyktningene. Nansen var også delaktig i humanitære prosjekter i Russland og Armenia. Han var formann i Nansenkomiteen.

For sitt flyktningearbeid ble han i 1991 tildelt Leo Eitinger-prisen, en menneskerettighetspris som deles ut av Universitetet i Oslo. 

Som arkitekt tegnet Nansen, søsteren Siri Jemtland og faren Odd blant annet hovedflyplassen på Fornebu.

Under åpningsseremonien for Vinter-OL 1952  ble Nansen den første nordmann som tente den olympiske ild.

Se også 
 Liste over personer som har tent den olympiske ild

Referanser

Eksterne lenker 
 Bilde av Eigil Nansen på vei med den olympiske ilden i 1952
 Bilde av Eigil Nansen idet han tenner OL-ilden i 1952

Norske arkitekter
Jeep J8

Jeep J8 er et terrenggående kjøretøy ment for militært bruk, produsert av Chrysler-gruppen. Modellen er basert på plattformen fra Jeep Wrangler, og ble introdusert på messen Defence Systems & Equipment International den 13. september 2007.

Sammenliknet med Wrangler er J8 utstyrt med større bremser samt kraftigere aksler og understellskomponenter, og drives av en 2.8-liters turbodieselmotor med fire sylindre, en effekt på 160 hestekrefter og et dreiemoment på 400 Nm. Den er utstyrt med en femtrinns automatisk girkasse samt et spesielt luftfiltreringssystem konstruert for at bilen skal kunne fungere i en sandstorm i inntil fem timer, og med påmontert snorkel kan den også kjøre gjennom vanndybder på inntil 762 mm.

Modellen leveres som todørs pickup eller med fire dører, og kan leveres med ratt på både høyre og venstre side samt med en rekke ulike innredningsløsninger.

Jeep J8 skal produseres i Kairo, Egypt, og vil være tilgjengelig i salg fra våren 2008.

Feltvogner
Terrengkjøretøyer
Jeep-modeller
Bilmodeller introdusert i 2007
Kristine Lilly

Kristine Marie Lilly  (født 22. juli 1971) er en amerikansk tidligere fotballspiller. Hun er en av de største navnene innen kvinnefotball, og hun er, sammen med Bente Nordby, den eneste som har vært i samtlige VM.

Kristine Lilly har vært fast medlem av det amerikanske kvinnelandslaget siden 1987. Under VM i fotball for damer 2007 var hun kaptein på laget. Hun er den spilleren uansett kjønn som har spilt flest landskamper i fotball i verden. Da hun la opp i januar 2011, sto hun bokført med 352 landskamper og 130 mål. Med landslaget vant hun gull Sommer-OL 1996 i Atlanta og i Sommer-OL 2004 Athen. Hun var med å vinne sølv under Sommer-OL 2000 i Sydney. Lilly har også vunnet samtlige VM USA har vunnet, da i 1991 og 1999.

Lillys siste arbeidsgiver var det amerikanske WPS-laget Boston Breakers. Hun hadde tidligere spilt for WUSA-laget under samme navn. Lillys første seniorlag var imidlertid Stockholmslaget Tyresö FF. Derfra gikk turen innom diverse lag inkludert futsallaget Washington Warthogs, som i utgangspunktet var et herrelag. Som de fleste andre amerikanske spillerne, var imidlertid Lillys «lag» USAs landslag. Dette forandret seg i 2001, da hun begynte for Boston Breakers i WUSA, der hun spilte til ligaen ble nedlagt. Deretter var hun i kort tid tilbake i sverige og spilte for KIF Örebro DFF i Damallsvenskan. Lilly spilte igjen for Boston Breakers, da i ny utgave, fra 2009 til hun la opp i 2011.

Referanser

Eksterne lenker 
 
 
 
 

Olympiske mestere for USA
Fotballspillere fra USA
Personer fra Fairfield County i Connecticut
Medaljevinnere under Sommer-OL 2004
Medaljevinnere under Sommer-OL 2000
Medaljevinnere under Sommer-OL 1996
Personer fra New York City
Olympiske medaljevinnere i fotball
Michael Ball (fotballspiller)

Michael Ball (født 2. oktober 1979 i Liverpool) er en engelsk fotballspiller som for øyeblikket er kontraksløs etter sist å ha spilt for Leicester City FC frem til mai 2012. Micheal Ball spiller som venstre forsvarsspiller. 

Ball begynte sin profesjonelle karriere hos Everton hvor han deburerte som sytten-åring. I slutten av 2000/2001-sesongen gikk han til Rangers FC i Skottland. Samme året spilte han også en kamp for det  men har ikke spilt en kamp til siden det. I 2004/2005-sesongen gikk han til PSV Eindhoven.

Han returnerte til England som spiller for Manchester City FC i januar 2007. Kontrakten løp ut i juli 2009. Etter dette var han uten kontrakt frem til han signerte for Leicester i august 2011.

Referanser

Eksterne lenker 
 

Engelske fotballspillere
Fotballspillere for Everton FC
Fotballspillere for Rangers FC
Fotballspillere for PSV Eindhoven
Fotballspillere for Manchester City FC
Fotballspillere for Leicester City FC
Personer fra Liverpool
Fødsler i 1979
The Jelly Jam

The Jelly Jam er et progressivt rockeband bestående av Ty Tabor fra King's X på gitar, Rod Morgenstein fra The Dixie Dregs på trommer og John Myung fra Dream Theater på bass. Ty Tabor er også vokalist. Disse tre musikerne spilte tidligere sammen under navnet Platypus sammen med keyboard-spiller Derek Sherinian.

Debutalbumet The Jelly Jam ble lansert av plateselskapet InsideOut Music i 2002. Oppfølgeren, The Jelly Jam 2, ble lansert i 2004.

Eksterne lenker 
 The Jelly Jam hos InsideOut Music America (engelsk)
 John Myungs offisielle nettside (engelsk)
 Rod Morgensteins offisielle nettside (engelsk)
 Ty Tabors offisielle nettside (engelsk)

Jelly Jam
Progressive band
Band etablert i 2002
Supergrupper
2002 i USA
Sander (navn)

Sander er et mannsnavn av tysk opphav. Det er en kortform av Alexander. Navnet er i dag mye brukt i Norge, Estland og Nederland. Formen Sándor er svært mye brukt i Ungarn.

Etymologi
Sander har to opprinnelser. Det er:
 en opprinnelig tysk kortform av navnet Aleksander, som har opprinnelse i greske Aleksandros, avledet av aleksis, «forsvar», og andros, «mann».
 en opprinnelig gammeldansk form av den norrøne navnet Sandarr, sammensatt av sandr, «sand», og herr, «hær».

Utbredelse
Sander brukes bare for gutter, den kvinnelige varianten er Sandra.

Utenfor Europa er Sander(s) et sjeldent fornavn, men et populært etternavn.

|}

Sander har vært et svært populært navn på guttebarn i Norge fra midten av 1990-tallet og utover.

Kjente personer med navnet
 Sander Røo (1816–1893), norsk kulturbærer fra Hol i Hallingdal
 Frode Sander Øien (f 1969), norsk dramatiker og vokalist i Sanderfinger
 Sander Westerveld (f 1974), nederlandsk fotballkeeper

Som etternavn
 Eivind Sander (f. 1973), norsk skuespiller

Referanser

Kilder
 http://www.meertens.knaw.nl/voornamen/VNB/index.php?act=zoeken&id=16460

Eksterne lenker 
 

Mannsnavn